প্রসঙ্গত, পশ্চিমবঙ্গের কৃষ্ণনগর মহিলা কলেজের অধ্যক্ষ রূপান্তরিত মানবী বন্দ্যোপাধ্যায়। 
পুলিশের পদে তৃতীয় লিঙ্গও যোগ্য— গতকাল এই রায় দিয়ে প্রধান বিচারপতি সঞ্জয় কিশন কল এবং বিচারপতি পুষ্পা সত্যনারায়ণের বেঞ্চ তামিলনাড়ু ইউনিফর্মড সার্ভিসেস রিক্রুটমেন্ট বোর্ডের (টিএনইউএসআরবি) ফর্মে রূপান্তরকামীদের ‘তৃতীয় লিঙ্গ’ভুক্ত করার নির্দেশও দিয়েছে। প্রীতিকার কথায়, ‘‘দেশের রূপান্তরকামীদের জন্য এ এক যুগান্তকারী রায়।’’
রাজ্যে সাব ইনস্পেক্টর পদে নিয়োগ করার জন্য বিজ্ঞাপন দিয়েছিল টিএনইউএসআরবি৷ প্রদীপ কুমার ওরফে প্রীতিকা ওই পদের জন্য আবেদন করলে তাঁকে প্রথমে পুরুষ শ্রেণিভুক্ত করা হয়েছিল। কিন্তু পরে জানা যায় যে তিনি রূপান্তরকামী।
কিন্তু বোর্ডের ফর্মে তৃতীয় লিঙ্গের জন্য আলাদা কোনও বিভাগ ছিল না৷ সেকারণে প্রীতিকার আবেদন খারিজ করে দেওয়া হয়। এরপরেই আদালতে যান তিনি। সুপ্রিম কোর্টের নির্দেশ সত্ত্বেও তৃতীয় লিঙ্গের জন্য ফর্মে আলাদা সংস্থান না রাখা বোর্ডের ‘বড় ভুল’ বলে জানিয়েছেন বিচারপতিরা।
প্রসঙ্গত, গত বছর রাজ্যে এবং কেন্দ্রে রূপান্তরকামীদের তৃতীয় লিঙ্গ হিসেবে স্বীকৃতি দেওয়ার নির্দেশ দিয়েছিল সুপ্রিম কোর্ট। শিক্ষা এবং কর্মক্ষেত্রে তাঁদের জন্য সংরক্ষণের কথাও বলা হয়েছিল। শীর্ষ আদালতের এই রায়ের ভিত্তিতে মাদ্রাজ হাইকোর্ট গত সেপ্টেম্বরে টিএনইউএসআরবিকে প্রীতিকার মৌখিক পরীক্ষা নেওয়ার নির্দেশ দেয়।
সেই পরীক্ষায় পাশ করার পর প্রীতিকার শারীরিক ক্ষমতার পরীক্ষা নেওয়া হয়। ১০০ মিটার দৌড়ে নির্ধারিত সময়সীমার কয়েক সেকেন্ড পিছনে থাকলেও বোর্ড জানিয়ে দেয়, প্রীতিকা এসআই পদের জন্য ‘ফিট’৷